CELEX: 62014TN0564
Language: hu
Date: 2014-07-28 00:00:00
Title: T-564/14. sz. ügy: 2014. július 28-án benyújtott kereset – Ahmed Mohamed Saleh Baeshen kontra OHIM

27.10.2014   
            
            
               HU
            
            
               Az Európai Unió Hivatalos Lapja
            
            
               C 380/15
            
         2014. július 28-án benyújtott kereset – Ahmed Mohamed Saleh Baeshen kontra OHIM
   (T-564/14. sz. ügy)
   2014/C 380/20
   A keresetlevél nyelve: angol
   
      Felek
   
   
      Felperes: Ahmed Mohamed Saleh Baeshen & Co. (Dzsidda, Szaúd-Arábia) (képviselő: M. Vanhegan Barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának az R 687/2014-2. sz. ügyben 2014. május 19-én hozott határozatát;
            
         
               —
            
            
               az alperest kötelezze az eljárás költségeinek viselésére.
            
         
      Jogalapok és fontosabb érvek
   
   
      A megszűnés megállapítása iránti kérelemmel érintett közösségi védjegy: A 35. osztályba tartozó szolgáltatásokra vonatkozó „TEAVANA” szóvédjegy – 4 0 98  588. számú közösségi védjegy.
   
      A közösségi védjegy jogosultja: A fellebbezési tanács előtti eljárásban részt vevő másik fél, a Teavana Corporation.
   
      A közösségi védjegy megszűnésének megállapítását kérelmező fél: A felperes.
   
      A törlési osztály határozata: A törlési osztály megállapította a 4 0 98  588. számú közösségi védjegy teljes megszűnését.
   
      A fellebbezési tanács határozata: A fellebbezési tanács a fellebbezést mint elfogadhatatlant elutasította.
   
      Jogalapok: A közösségi védjegyrendelet 51. cikke (1) bekezdése a) pontjának, 59. cikkének és 75. cikkének megsértése.